নজরুলগীতি
নজরুলগীতি বা নজরুল সঙ্গীত বাংলাভাষার অন্যতম প্রধান কবি ও সংগীতজ্ঞ কাজী নজরুল ইসলাম লিখিত গান। তাঁর সীমিত কর্মজীবনে তিনি ৪,০০০-এরও বেশি গান রচনা করেছেন। পৃথিবীর কোনো ভাষায় একক হাতে এত বেশি সংখ্যক গান রচনার উদাহরণ নেই। এসকল গানের বড় একটি অংশ তাঁরই সুরারোপিত। তাঁর রচিত "চল্‌ চল্‌ চল্‌, ঊর্ধগগনে বাজে মাদল" বাংলাদেশের রণসংগীত। তাঁর কিছু গান জীবদ্দশায় গ্রন্থাকারে সংকলিত হয়েছিল যার মধ্যে রয়েছে "গানের মালা", "গুল বাগিচা", " গীতি শতদল", "বুলবুল" ইত্যাদি। পরবর্তীকালে আরো গান সংগ্রন্থিত হয়েছে। তবে তিনি প্রায়শ তাৎক্ষণিকভাবে লিখতেন; একারণে অনুমান করা হয় প্রয়োজনীয় সংরক্ষণের অভাবে বহু গান হারিয়ে গেছে।
মেহেরবানু খানম
নিজের আঁকা পেইন্টিং তৎকালীন মাসিক ম্যাগাজিন দ্য মোসলেম ভারতে পাঠান মেহেরবানু খানম যা সে সময়ে বাংলাদেশের জাতীয় কবি কাজী নজরুল ইসলাম দেখেন। সে পেইন্টিং দেখে খুবই মুগ্ধ হন কবি কাজী নজরুল এবং পেইন্টিংটি নিয়ে খেয়াপাড়ের তরুনী নামে একটি কবিতাও রচনা করেন। ১৯২০ সালের জুলাই-আগস্ট সে ম্যাগাজিনে সংখ্যায় পেইন্টিংটি প্রকাশিত হয় কবিতাসহ। সেটিই প্রথম কোন প্রকাশিত পেইন্টিং ছিল যা কোন বাঙ্গালি নারীর আঁকা ছিল। নিজের বোন আক্তারবানু এবং পরীবানু’র সাথে মিলে ঢাকায় নিজের মায়ের নামে কামরুননেসা বালিকা উচ্চ বিদ্যালয় প্রতিষ্ঠা করেন তিনি।